**План за развитие**

**на**

**НЧ „Джон Атанасов-1928” с. Бояджик през 2024 г.**

**І. Стратегически цели и задачи.**

 Читалищата са първите културни институти в България, създадени още преди Освобождението. Те са изконни носители на българския дух и култура през вековете. Народните читалища носят в себе си нематериалното културно наследство, традиции, образование, възпитание и благотворителност, които са в основата на тяхната дейност в полза на обществото. Тяхната задача е да откликват на нуждите на местното население (като приоритетно да работят с и за подрастващото поколение), да участват активно в обществения живот и да бъдат притегателни културно-образователни и информационни центрове.

Тук човек се стреми да реализира своите интереси на принципа на сдружаване на хора с еднакви интереси и мислене без оглед на пол, социална и етническа принадлежност.

С примера си за съхранение и развитие на българските културни ценности, взаимовръзката с миналото и традициите, образованието, информационните технологии и работата в подкрепа на обществото читалищата се стремят да отговорят на предизвикателствата на съвременното развитие.

Стратегическите цели на читалищата са: да задоволяват потребностите на населението свързани с културните, информационни, социални и граждански функции.

* развитие и обогатяване на културния живот, социалната и образователна дейност в населеното място;
* запазване на националните и местни традиции и обичаите от нашия край
* разширяване на знанията на местното население и приобщаването им към ценностите и постиженията на науката, изкуството и културата;
* възпитаване и утвърждаване на национално самосъзнание;
* осигуряване на достъп до информация.

За постигане на тези цели, съгласно ЗНЧ- читалищата са обвързани с дейности като:

1. Уреждане и поддържане на библиотеки и читални;
2. Развиване и подпомагане на любителското художествено творчество и стимулиране на млади таланти;
3. Организиране на школи, клубове, празненства, чествания, концерти и други дейности, насочени към местната общност. Подпомагане на местните инициативи;
4. Събиране и разпространяване на знания за родния край;
5. Създаване и съхраняване на етнографски и музейни сбирки;
6. Предоставяне на компютърни и интернет услуги;
7. Извършване на допълнителни дейности подпомагащи изпълнението на основните функции на читалищата-разработване на проекти.

От съществено значение е нуждата от реализирането на читалищата не само като духовни, но и като съвременни информационни центрове. Те са и места за комуникация, знания и културна дейност, която ще подпомогне за приобщаването на населението от различните възрасти и превръщането на тези средища в привлекателно място за хората.

**ІІ. Читалищата-обществени информационни центрове.**

В съвременните условия на развитие народните читалища в община „Тунджа”, продължават да играят значителна роля в населените места с разнообразни културно-просветни дейности, а също и благодарение развитието на техните общодостъпни библиотеки.

Предоставените ни финансови средства за развитие на читалищата ни задължава, да отговаряме на новите потребности и изисквания на обществото. Взаимодействието между читалището и общността е ключът към възпроизвеждане на онези култури, социални и морални ценности на българското общество, които единствено могат да гарантират съхранение на идентичността му и успешното му интегриране в глобалното общество.

Новите предизвикателства са друг фактор, който стои пред читалищата. Те ще спомогнат да станат по-добро място за неформално образование, традиционна култура, достъп до информация, разпространение на книги и др. за всички възрасти от населението.

Сериозно внимание да бъде отделено и на подрастващите поколения с реализирането на образователни програми по места – срещи с книгата, здравни беседи, интерактивни игри, образователни и развлекателни инициативи.

Да продължат и бъдещите партньорства между читалищата, културните и образователни институции, местните власти , неправителствени организации, бизнеса по места, като се реализират добри практики и инициативи за разширяване обхвата на дейност в обществено значими сфери и приоритетни области (стимулиране на читалищни дейности, формиране на читалището като място за общуване и контакти, дарителски акции, социална и културна интеграция на различни социални общности, изграждане на информационни центрове, участие в проекти и програми).

Като се има в предвид дейностите, които реализира и приноса им за развитието и обогатяването на културния живот, Община”Тунджа” да продължи и през 2024 г. да ни подкрепя и оказва методическа и финансова помощ в различните сфери на работата, с цел утвърждаване културната политика и изграждане на ефективни и устойчиви резултати. Реализирането на съвместни програми за постигането на общите цели да продължи в духа на добрите взаимоотношения за създаване на по-голяма самостоятелност и автономност и да се изградят като още по-добри обществено-полезни институции..

**ІІІ. Основни дейности**

***1.Библиотечна дейност***

Библиотечната дейност е една от основните функции на читалището. В библиотеките се събират, обработват, организират, съхраняват и предоставят за обществено ползване библиотечни и информационни услуги за населението. Те осигуряват свободен достъп за своите читатели, като библиотекарите обръщат внимание за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за пълноценно използване на библиотечния фонд. С навлизането на информационните технологии компютрите стават все по-необходими в ежедневната им работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.

Основните задачи и усилия са насочени към:

- превръщането и утвърждаването на библиотеките в информационно – образователни центрове за хората от различните възрасти;

- попълване и обогатяване на библиотечните фондове с нови и интересни заглавия от различно области на знанието;

- участие в проекти на Министерството на културата за попълване на книжния фонд. Подпомагане на читалищата в правилното разработване на проекти.

- популяризиране на книгата и четенето на хартиен носител, включване на библиотеките в седмицата на детската книга и изкуствата за деца, разширяване на инициативата „Маратон на четенето“ в кампания „Голямото четене”.

С помощта на Програма „Глобални библиотеки” на фондация Бил и Мелинда Гейтс и до момента е оборудван и разкрит информационен център в читалищната библиотека, който предоставя безплатни услуги и информация чрез Интернет за местната общност.

Но има какво още да се желае в това направление. Необходимо е и обновяването и обогатяването на библиотечните фондове и по-задълбочената работа с читателите.

Важна цел за в бъдеще е разширяване обхвата на работа в посока библиотечна дейност в обществено-значими сфери като информационно-консултантската.

***2. Развитие на любителското художествено творчество***

Традиционно силно присъствие в общината има фолклорното певческо изкуство, като след него се нарежда танцовото изкуство. Счита се, че Тракия е основната фолклорна област в България. За областта е характерно едногласното пеене, като предимно пеят жените. Всички читалища в общината имат утвърдени културни традиции в това направление.

Ежегодните културни прояви - традиционните събори и празници поддържат духовния живот в Община „Тунджа”. Читалищата са едни от най-активните културни организации, поддържащи постоянни форми за развитие на знания и творчески умения, тясно свързани с неформалното образование. Танцовите клубове и певческите групи са достъпни за културна и социална интеграция на различни групи от общността (възрастни хора и др.групи в неравностойно положение, етнически малцинства и др.). Те са най-масовата група от хора, които оказват помощ за развитието на творческия потенциал и за съхраняване на културата. Отчитайки демографската характеристика на района, особено важно е читалището да провокира активното включване на младите хора от ромски произход в любителските състави, което ще допринесе за издигане на тяхното образование, интегриране и междукултурен диалог.

Важно е и да се отдели голямо внимание на нематериалното културно наследство. В тази връзка читалището да продължи да се ангажира в запазване на традициите и обичаите, в провеждане на утвърдените празници и прояви. Опазването на нематериалното наследство (песни, танци, поговорки, мелодии, фотоси, материали) изисква постоянство и много труд, с цел да се насърчи участието им в процеса на приемственост, запазване и популяризиране историята на родния край и краеведската дейност. Местното читалище трябва да бъде една от най-активните страни, допринасяща съществено за съхраняването на образците на нематериалното културно наследство и съпътстващите алтернативни услуги и атракции.

Особено внимание да се отдели за подпомагане обучението и развитието на млади таланти, за популяризиране на българските традиции и идентичност.

Ежегодни културни прояви и традиционни празници, спомагат за приемствеността между поколенията, обмяна на добри практики, тъй като те са предназначени за всяка възрастова група и се проявява във всички сфери на изкуството.

Активното участие на любителските състави и индивидуални изпълнители във фестивали, конкурси, събори са критерий за тяхната реализация и насърчаване на техния труд.

***3. Културно - масова работа***

Основните дейности, които читалищата извършват са обвързани с планове за работа-библиотечна, читалищна, образователна, информационна, културна, художествено-творческа. А поддържането на ежегодните културни календари с интересни мероприятия е препоръчително и желателно (които не само да станат широко достояние на местната общественост) но и да я привлекат като активен участник в нея.

Създаването на културният календар с мероприятия спомага за привличане на малки и големи хора от общността.

Най значими и интересни са: Бабин ден, Трифон Зарезан, 8-ми март-Деня на жената, Великденски празници, 24 май-Деня на българската просвета и култура, Празника на селото, съборите по села, Бояджишкият бунт, Коледните и Новогодишни празници и др.

Културен календар – 2024 г.

НЧ „ Джон Атанасов -1928“ с. Бояджик

|  |  |  |  |
| --- | --- | --- | --- |
|  Дата,месец | Място на провеждане | Наименование на мероприятието  | Организатори |
| 21.01. | читалище | Ден на родилната помощ ( Бабинден) | читалищеклуб на пенсионера |
| 14.02 | Лозата на площада  | Трифон Зарезан – празник на лозаря и винаря Пресъздаване на обичая по зарязване на лозята и конкурс за най-хубаво вино и ракия. | читалище,кметство  |
| 18.02 | читалище | Тържество посветено на 151 години от обесването на Васил Левски | читалище, училище |
| 01.03 | читалище | Ден на самодееца и Баба Марта | читалище, кметство, училище  |
| 03.03 | Парк „Априлец“ | Отбелязване на 146 години от Освобождението на България от Османско иго | читалище, кметство, училище |
| 08.03 | читалище | Ден на жената- празничен коктейл и кулинарна изложба | читалище, кметство, клуб на пенсионера  |
| 17.03 | читалище | Сирни заговезни –конкурс за най-красива стрела и пресъздаване на обичая „Хамкане “ с ученици | читалище, кметство, училище  |
| 22.04 | читалище | Международен ден на земята- ,,Засаждаме бъдеще” | читалище, кметство |
| 05 .05 | читалище | Традиционен събор „Моето родно село” и Великден  | читалище, кметство |
| 17.05 | Паметник „Априлец“ | Честване на 148 години от Бояджишкото клане | читалище, кметство, община „Тунджа“, училище  |
| 23.05 | Читалище | Конкурс на детски рисунки посветени на Българската азбука, просвета и култура и на славянската книжовност | читалище, училище |
| 01.06 | читалище | Ден на детето –„Децата са нашето прекрасно бъдеще”  | читалище, кметство, училище, ЦДГ  |
| 04.10 | Паметника на Джон Атанасов, училище,читалище | 121 години от рождението на Джон Атанасов –тържествено честване. Конкурс по информационни технологии.  | община „Тунджа“,кметство, читалище,училище, НТС |
| 01.11 | читалище | Ден на Будителите- презентация | читалище, училище |
| 21.11 | читалище  | Ден на Християнското семейство  | читалище, кметство  |
|  |  |  |  |
| 23.12 | читалище | Коледен концерт | читалище, кметство,училище  |

***4.Работа по проекти***

За да продължи да се развива културния живот в Общината е необходимо координирано сътрудничество между културните институти и използване възможността за кандидатстване по различни програми с проекти за финансиране на дейностите им. С тяхна помощ читалищата ще допринесат за задоволяване на определени обществени потребности.

Получаваната допълваща субсидия по линията на Министерството на културата (за набавяне на компютри, книги, национални костюми, за организиране на празници, за подкрепа на художествената самодейност) значително подпомага тяхната дейност. Това е възможност на всяко едно читалище да реализира своя цел чрез осигуряване на алтернативно финансиране. Общината е партньор и винаги ще подпомага техните усилия в тази насока.

**IV.Дейности по програмата за 2024 г.**

|  |  |  |  |
| --- | --- | --- | --- |
| **№ по ред** | **Дейности** | **Срок**  | **Необходими финансови средства** |
| І. | Библиотечна дейност |  |  |
| 1. | Обогатяване на библиотечния фонд | Постоянен | Собствени средства |
| 2. | Мероприятия за повишаване на читателския интерес – представяне на нови книги, срещи-разговори, литературни четения, изложбени кътове с книги и др. | Постоянен | Собствени средства |
| 3. | Предоставяне на компютърни и интернет услуги за населението. | Постоянен | Собствени средства |
| 4. | Проучване, издирване и съхраняване на културно-историческото наследство на родния край. | Постоянен | Собствени средства |
| ІІ. | Художествена самодейност |  |  |
| 1. | Развиване и подпомагане дейността на съществуващите самодейни групи, клубове и кръжоци. | І-VХ-ХІІ | Собствени средства |
| 2. | Разкриване на нови форми на любителско творчество. | Постоянен | Собствени средства |
| 3. | Участия във фестивали, конкурси, събори на общинско, регионално и национално ниво.-транспорт за две участия извън общината на читалище  | Постоянен | - Собствени средства |
| 4. | Съхраняване и популяризиране на местните обичаи и традиции от българския фолклор. | Постоянен | Собствени средства |
| 5. | Запознаване на подрастващото поколение с местните традиции и празнично-обредния календар. | Постоянен | Собствени средства |
| ІІІ. | Повишаване на квалификацията и надграждане на знания |  |  |
| 1. | Участия в обучения и срещи, организирани от външни организации. | Постоянен | Собствени средства |
| 2. | Участия в обучения по направления по програма „Глобални библиотеки-България”. | Постоянен  | Министерство на културата |
| 3. | Проучване на добри практики от водещи културни организации и възможности за тяхното прилагане. | Постоянен | Собствени средства |
| 4. | Повишаване квалификацията на служителите в читалището.  | Постоянен  | Собствени средстваДонорска организация |
| ІV. | Културни и образователни мероприятия  |  |  |
| 1. | Включване в инициативи, организирани от Община „Тунджа” | Постоянен | Собствени средства |
| 2.  | Провеждане на образователни инициативи с местното население и младите хора. | Постоянен | Собствени средства |
| V. | Поддръжка, ремонт и модернизиране на МТБ |  |  |
| 1. | Работа по проекти по Програма „Развитие на селските райони“ за ремонтни дейности и оборудване сградата на НЧ „Джон Атанасов-1928 г.” |  | По програмата |
| 2. | Ремонтни дейности при възможност за кандидатстване по проекти. | Постоянен | Собствени средства програма |
| 3. | Популяризиране на образователни и културни прояви в местните медии. | Постоянен | Собствени средства |

***V. Материално – техническа база***

Материално-техническата база на читалището включва сграден фонд (който е общинска собственост), оборудването и обзавеждането на библиотеката, салон, зала за конференции и др.помещения. Чрез участия в различни донорски програми и финансиране от общинския бюджет ще се търсят начини за подобряване на материалната база и създаване на оптимални условия за работа и занимания по интереси в читалището. Основните задачи, по които ще се работи през 2024 г. са свързани със създаване на по-добри условия за работа на библиотекаря, потребителите и самодейците. Поддръжка и ремонт (при възможност) на читалищната сграда и извършване на допълнителни дейности, свързани с предмета на основната им дейност.

***VІ. Финансиране***

Обезпечаването на дейностите през 2024 г. ще се осъществява чрез финансиране от:

* Държавната субсидия, разпределена съгласно изискванията на ЗНЧ;
* Кандидатстване с проекти към Министерството на културата, европроекти и програми,
* Други източници - наем на помещения, наеми, членски внос, дарения и др.

***VІІ. Заключителна част***

 Изпълнението на Програмата ще даде възможност за реализация на набелязаните целите, задачите и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край; подпомагането и развитието на любителското художествено творчество ще стимулира младите хора и талантливите дарования; уреждането и поддържането на библиотечните колекции ще подпомогне образователния процес в получаване на нови знания; реализирането на инициативи ще допринесе за обогатяване на културния живот; усвояването на знания за новите информационни технологии ще отвори вратата към необятното глобално пространство.

 Председател на ЧН при НЧ „Джон Атанасов -1928”

 Елена Маджарова ……………………